Joseph Sitruk

Joseph Haïm Sitruk (16. lokakuuta 1944 Tunis – 25. syyskuuta 2016 Pariisi) oli ranskalainen rabbi, joka toimi maansa juutalaisyhteisön päärabbina vuosina 1987–2008. Vuonna 2008 hänen tilalleen valittiin Gilles Bernheim, joka aloitti Ranskan päärabbina 1. tammikuuta 2009.

Ennen nousemistaan päärabbiksi Sitruk oli toiminut Strasbourgin rabbina ja Marseillen päärabbina. Hän toimi myös eurooppalaisten rabbien konferenssin puheenjohtajana. Hänestä tuli vuonna 2007 Kunnialegioonan komentaja.

Vuonna 2001 kärsimänsä sairauskohtauksen jälkeen Sitruk oli osittain halvaantunut.

Lähteet 

Ranskalaiset rabbit
Ranskan juutalaiset
Vuonna 1944 syntyneet
Vuonna 2016 kuolleet